

**Pályázati felhívás – HR Reggeli**

*Edukációs célú online eseménysorozat a teamcoaching irányzatairól,*

*HR szakembereknek*

**Az ICF Magyar Tagozata 2022-ben új eseménysorozatot indít HR Reggeli címmel, melynek célja a teamcoaching mint csapatfejlesztési módszer bemutatása és népszerűsítése a HR szakemberek között.**

A teamcoaching a csapatfejlesztés ernyőfogalma alá tartozik, csakúgy mint a csapatépítés, -tréning, -tanácsadás, -mentorálás és -facilitálás. A HR Reggeli résztvevői az események során átfogó képet kapnak ezen módszerek hasonlóságairól és különbségeiről, alkalmazásainak céljáról, mindezt úgy, hogy képessé válnak eldönteni, mikor melyikre van szükség, és különösképp, hogy a teamcoaching hogyan tudja támogatni a szervezet fejlődését.

Az eseménysorozat egyes alkalmain a különböző teamcoaching irányzatok kerülnek bemutatásra, a következő struktúrában:

* Az alkalmak 3 óra időtartamban, egy rövid szünettel, online zajlanak, és negyedévente egyszer kerülnek megrendezésre.
* A tudásátadás mellett a résztvevők sajátélménnyel is gazdagodnak.
* Az előadóknak lehetőségük van saját ügyfeleiket meghívni, hogy megosszák a tapasztalataikat a szervezetükben végbement/végbemenő teamcoaching folyamattal kapcsolatban.
* Az alkalmak menetrendjében 15 percet az eddigi Prism Award díjazottaknak tartunk fenn, vagyis azon szervezetek, ahol a coachingprogramok szigorú szakmai standardok szerint folynak, támogatják a stratégiai célokat, formálják a vállalati kultúrát és mérhető pozitív hatást gyakorolnak az egész szervezet működésére, szintén megosztják tapasztalataikat, jó gyakorlataikat.

Erre várjuk a pályázatokat, melyeket az Elnökség által felkért Bíráló Bizottság fog értékelni, az ICF szakmai értékei és küldetése alapján. Azok az előadók kerülnek kiválasztásra, akik pályázatát a Bizottság megfelelőnek értékeli, létszámlimit nélkül. Amennyiben négynél több nyertest hirdetünk, a HR Reggeli 2023-ban is folytatódni fog. Az előadók beosztása sorsolással történik majd. A pályázat nyerteseit az eseménysorozatot megelőzően közös gondolkodásra hívjuk, melynek célja, hogy egységes szakmai sztendereket közvetítsenek a HR Reggeli alkalmain.

A pályázatnak két része van:

* Jelentkezési dokumentáció, lásd alább. Kérjük, hogy minden kérdésre válaszolj! A hiányos jelentkezéseket nem tudjuk figyelembe venni.
* 3-5 perces videó készítése, amelynek követelményeit lentebb találod.

**Beadási határidő: 2022. február 10. 23:59**

**Ezután sajnos már nem tudunk elfogadni pályázatokat.**

**A HR Reggelire való pályázás alapfeltétele, hogy tagja legyél az ICF globális szervezetének.**

|  |
| --- |
| **Név:** |
| **Szervezet:** |
| **Képzés ICF akkreditációja (amennyiben coach iskolát képviselsz):** |
| **ICF tagság: □ igen □ nem** |
| **ICF minősítés:**  |
| **E-mail cím:**  |
| **Telefonszám:** |

**Többi előadó adatai: (maximum 2 fő)**

|  |
| --- |
| **Név:** |
| **Szervezet:** |
| **ICF tagság: □ igen □ nem** |
| **ICF minősítés:**  |
| **E-mail cím:**  |
| **Telefonszám:** |

**Programod címe (rövid, lényegretörő, és ami pontosan tükrözi a tartalmat):**

**Milyen teamcoaching irányzatot képviselsz, és miért Te tudod a leghitelesebben bemutatni?**

**Rövid leírás / beharangozó (150 szó vagy kevesebb):**

Ezt fogjuk használni az esemény beharangozásához a honlapon és az egyéb kommunikációs csatornákon, a HR Reggeli népszerűsítésére.

**A programod részletes bemutatását az alábbi szempontok alapján egy rövid, 2-3 perces videófelvétel során tedd meg!**

1. Térj ki arra, hogy a programod hogyan segíti elő a HR szakemberek edukálását a teamcoaching mint csapatfejlesztési módszer megismerésében!
2. Mi a célja a programodnak, mivel/hogyan távozzanak a résztvevők a programról?
3. Kérjük, mesélj arról részleteiben, hogy a fent leírt irányelveket szem előtt tartva, hogyan képzeled a 3 óra felépítését!

*A videót elegendő, ha a telefonoddal felveszed, nem professzionális kivitelezést kérünk. Néhány apróság, amire érdemes odafigyelni: a telefonod legyen stabil helyen (pl. állványon), a megvilágítás szemből jöjjön és ne legyen háttér zaj. Az átküldés pedig valamelyik nagyméretű file küldő segítségével történjen: Mammutmail / Toldacuccot / WeTransfer.*

**Extra igények / kérések:**

**Bemutatkozás:** (ne legyen több 100 szónál).Ezt fogjuk használni a HR Reggeli előadóinak népszerűsítésére a különböző kommunikációs csatornáinkon.

*Amennyiben coach iskolát képviselsz, a pályázatnál nem feltétel, de a bírálatnál előnyt élvez az iskola/képzés akkreditációja.*

**Értékelési szempontok:**

- Résztvevők tanulási vagy önreflexiós potenciálja

- Gyakorlatiasság (gyakorlat vs. elmélet aránya)

- A videó felvétel mennyire volt meggyőző (kiállás, összeszedettség)

- Módszertan “közérthetősége” (vö. HR-esek nyelvhasználata)

- ICF teamcoaching kompetenciákkal mennyire van összhangban

- Edukáció vs. önpromóció aránya

A Bíráló Bizottság tagjai először külön-külön értékelik a beérkezett pályázatokat, majd közösen véglegesítik a döntésüket. Minden pályázó személyre szabott, szóbeli visszajelzésben részesül.

A pályázatokat és a videófelvételeket Kákonyi Anett PCC részére küldd el a **anett.kakonyi@coachingfederation.hu** email címre. A pályázattal kapcsolatos kérdéseidet szintén ide várjuk. **Eredményhirdetés február 28-án várható. Az időpontok a nyertesek között sorsolással kerülnek kiosztásra.**

**Köszönjük, hogy pályáztál:**

**Az ICF Magyar Tagozatának Elnöksége**

**és a HR Reggeli szervezői: Friedewald Zita PCC és Király Olívia ACC**